Publication: Magyar Közlöny
Issue: MK-2010-44 (Year: 2010, Number: 44)
Era: contemporary
Section: (1) A magyar légtér igénybevételérõl szóló 4/1998. (I. 16.) Korm. rendelet (a továb biak ban: R.) 3. § (4) bekezdése helyébe
Paragraph Index: 140

(2) Az R. 3. §-a a következõ (4a)–(4c) bekezdéssel egészül ki: „(4a) A légiközlekedésrõl szóló tör vény 7. § (1) bekezdésében meghatározott hozzájárulást a kérelem kézhezvételétõl számított két munkanapon belül elektronikus úton vagy telefaxon kell az NKH Légiközlekedési Igazgatóságának megküldeni. (4b) Az engedély akkor adható meg, ha ahhoz az Információs Hivatal, a Nemzetbiztonsági Hivatal, a Katonai Biztonsági Hivatal és a Katonai Felderítõ Hivatal a légiközlekedésrõl szóló tör vény 7. §-a szerint hozzájárult. A hozzájárulást megadottnak kell tekinteni, ha a hozzájárulás megadása tárgyában az arra jogosult hatóság határidõben nem nyilatkozik. (4c) Az NKH Légiközlekedési Igazgatósága az engedély megadásáról vagy annak megtagadásáról haladéktalanul – de legkésõbb a hozzájárulások megadását, megtagadását, vagy a hozzájárulás megadására nyitva álló határidõ lejártát követõ napon – értesíti a külpolitikáért felelõs minisztert.”

Source: https://magyarkozlony.hu/hivatalos-lapok/9d3f9d87a64de12c6d81c3555e53f4e1576279d2/dokumentumok/c6be356b04dc975c30299d83cf6a7f6646886d4a/letoltes